# La Capela de Viescamps

La Capela de Viescamps o La Capela de Vielhs Camps (Lacapelle-Viescamp en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Lacapelle Viescamp :
| Sant Estèfe de Cantalés | Sant Pau de las Landas |
| Sant Geronç qüadripunt | Eitrac |
| Pers com. nov. del Roget e Pers | Sant Mamet e La Salvetat |

## Toponimia
### Viescamp

Viescamp es un castèl e un ancian molin situat a l'èst de La Capèla. Las fòrmas ancianas son Vescamps, en 1230, Viescans, en 1269, Castrum de Beteribuscampis, latinizacion de 1449, Vieux-Champs, en francés, en 1449, Viescamps, en 1669, Veisicemps, en 1677, Le molin de Viescams, en 1699. Veire tanben La Capèla. Lo nom es comprés Vièlhs Camps tanlèu las primièiras atestacions (de Veteribus Campis, en latin, en 1297, veire infra), mas las fòrmas pus ancianas contenon pas V(i)elh. Lo nom aviá benlèu un autre sens a l'origina, puèi siaguèt atirat per vièlhs e, eventualament, per camps. Per la primièira sillaba, uesu-, « bon, valable, digne de », en gallés, es la solucion pus probabla dins aquel cas. Se camp(s) es tanben lo resultat d'una atraccion, representa pas calmis (calm) que seriá estat coneissut, mas puslèu cambo-, « corba », que descriu plan la situacion geografica del castèl. La « corba » èra « bona, valabla » perqué permetiá de survelhar dins tres direccions, çò que vòl dire tanben, logicament, que lo castèl medieval èra a l'emplaçament d'una fortalesa antica.

### La Capèla

Las fòrmas ancianas son Parrochia de Campis, de Veteribus Campis, en latin, en 1297, Cappella Veteribus campis, en 1403, Vielhs-Camps, en 1485, La Chapelle-Biesquan, en 1626, La Chapelle-Vieuxcamps, en 1628, La Capele-Viescans, en 1632, La Capelle-Vieulxcamp, en 1668, La Cappelle-Viescamp, en 1675, La Capelle-Viescamps, en 1688, La Capelle-de-Viescam, 1784, la Capelle Viescamp (mapa de Cassini, fin del sègle XVIII). Un document de l'IEO Cantal escriu La Capela de Viescamps e en segonda causida La Capela de Vièlhs Camps. Lo mot capèla agèt los sens successius de « partida de la glèisa de Tors que gardava lo mantèl, la cappa, de Sant Martin, de « partida de glèisa amb un altar segondari », puèi de « glèisa pichona ».

### Calvanhac

Las fòrmas ancianas son Calvinhac, en 1403, Calvagnac, en 1688, Calvanhac, en 1704, Calvaignac, en 1705. Sembla ben que la fòrma d'origina siá la de 1403, del nom latin d'òme Calvinius, derivat de Calvus, amb lo sufixe gallés -ācon) (*Calvanius es pas un nomen nimai un cognomen coneissut e representa pas mai ren en gallés). Calvanhac èra donc probablament una anciana granda proprietat antica qu'aviá per mèstre Calvinius. Deu èsser pus vièlh que La Capèla.

### Vernhòls

Vernhols en 1667, Vernholz en 1669, Verniolz en 1669, Vernihiols en 1679, Vergnolz en 1686, Vergnholz en 1693, Vergnhols en 1695, Vergnols al sègle XVIII sus la mapa de Cassini, Verniol al sègle XIX sus la mapa d'Estat Major.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Maryline Monteillet | | |
| març 2008 | 2020 | Geneviève Delpuech | divèrs esquèrra | retirada foncion publica |
| març 2001 | 2008 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de La Ròca Brau; es ara del canton de Sant Pau de las Landas.

## Demografia

modificar « persona »  v · d · m 
Evolucion demografica Populacion comunala actuala (2013): 505, totala: 508 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 700 | 576 | 651 | 784 | 813 | 775 | 619 | 734 | 632 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 660 | 620 | 647 | 592 | 620 | 560 | 715 | 644 | 580 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 555 | 532 | 512 | 554 | 480 | 427 | 521 | 442 | 432 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 427 | 351 | 334 | 388 | 438 | 434 | 446 | 448 | 452 459 |
| 2009 | 2010 |
| 452 458 | 468 470 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* Glèisa de Santa Magdalena
* Castèl de Viescamp
* Lac de Sant Estèfe de Cantalés
* Plaja del Puèg de las Oelhas
* Viaducte de Ribairés, viaducte ferroviari sus la linha de Fijac a Arvant (Arvant es un nom francés; a verificar)
* Lo viaducte de Ribairés, vèrs 1909, abans la creacion del Lac de Sant Estèfe de Cantalés
* Plaja del Puèg de las Oelhas.
* Vilatge de La Capèla.
* Vista del vilatge de La Capèla.
* Plaça del vilatge de La Capèla.
* Gara SNCF.
* L'escòla.

## Nòtas e referéncias
### Nòtas
### Referéncias

* ↑ Luòcs, basa de donadas de toponimia occitana Comission Toponimica Occitana de l'Institut d'Estudis Occitans, IEO.
* ↑ http://archives.cantal.fr/ark:/16075/a011351496863OsW4a3
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 317, pel nom e son explicacion
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 99, pel nom e son explicacion
* ↑ http://archives.cantal.fr/ark:/16075/a011351496855SBP2VV
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 143
* ↑ http://archives.cantal.fr/ark:/16075/a01135149685575n767
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 134, per de noms aparentats
* ↑ https://dicotopo.cths.fr/places/P14832194
* ↑ Modèl:Structurae
* Portal d'Auvèrnhe